3+trimeszter

ELSŐ TRIMESZTER:

6.hét: Az idegcső, amely a múlt héten kezdett kialakulni, fokozatosan bezárul, ebből alakul ki később a baba gerincvelője.Habár az embrió még mindig kis ebihalszerű lénynek tűnik, a fölül fejlődő szövetredőkből végül kialakul az álla, arca, és állkapcsa. A szemek és az orr helyén kis dudorok találhatók, a belső fül szerkezete pedig befelé nyomódik. A múlt héten létrejött szívcső tovább fejlődik, és fokozatosan kialakul négy primitív kamra, amely  dobogni kezd.A többi fontos szerv, pl. a vesék és a máj szintén kezdenek kialakulni. A tüdő most még egy cső, amely kezd erszényszerű szerkezetet kialakítani, azonban a levegő fogadásához még nem alkalmas.

7.hét: Habár az agy fejlődése jóval túlnyúlik a születésen, az alapvető részek most alakulnak ki. A hét végére ez a szerv három részre tagolódik: előagy, középagy, hátsó agy. Az előagy felel pl. a gondolkodásért, problémamegoldásért, valamint az emlékek kialakításáért és megtartásáért. A középagy az elektromos jelekét az agyban található végső állomásuk felé irányítja. A hátsó agy pedig a légzést, a szívritmust, és az izommozgást felügyeli.A végtagok is gyorsan nőnek. A kar- és lábrügyek már megjelentek, bár ezen a ponton még csupán kis, kavicsszerű képződményeknek tűnnek.

8.hét:A kéz- és lábfejeken apró, hálós ujjak és lábujjak kezdenek formálódni. Emellett, az embrión eddig megfigyelhető, rendellenes farok kezd eltűnni. A bélrendszer formálódása közben egy középső hurok a köldökzsinórba csúszik, mert nincs elegendő helye a hason belül. Már ebben a korai szakaszban is dolgoznak a belek, és kiszállítják a testből a felesleges anyagokat.Ha most meg tudnánk bökni az embrió testét, az válaszul rándulna egyet. Ennek oka, hogy a fejlődő idegrendszer már kommunikál az izmokkal.

9.hét:Ezen a héten a fejlődő embrió új nevet kap, most már magzat a hivatalos megnevezése. És ez a magzat egyre kevésbé hasonlít egy rózsaszínű vízcseppre. A farka eltűnt, és testformája is kezd kialakulni. Ez részben a törzs meghosszabbodásának és kiegyenesedésének köszönhető. Ezen a héten magzata kb. 2,5 centiméter hosszú. A kar és a láb fejlődése szempontjából ez egy kritikus időszak. A lábak hosszabbak lettek, és kibújtak a rügyek, amelyekből végül kifejlődnek a lábujjak. Időközben a karok is megnőttek, és kezdenek könyökben meghajlani. Az alapvető kézszerkezet is alakul, az ujjak és a hüvelykujj tisztán megkülönböztethetővé válik. A has is fejlődik. Megkezdődik a máj, epehólyag, lép, és mellékvese struktúrák specializációja. A magzat élénk mozgásba kezdett, még az olyan, testén kívülről érkező ingerekre is válaszol, mint a fény és hang.

10.hét: Ennek a hétnek a végére kifejlődnek a külső fülek. Most még a fej alsó részén helyezkednek el, azonban a fej növekedésével mindkét oldalon a helyükre kerülnek. Rövidesen az anya hangja lesz a magzat számára legkedvesebb hang. A szeme szintén fejlődik. Az alapvető optikai szerkezet már a helyén van, a szemhéjak pedig kezdik befedni a szemeket, amelyek még mindig a fej két oldalán találhatók. A baba első foga csak a születés után több hónappal töri át az ínyt, azonban már ekkor megkezdődik a fogak kialakulása apró fogbimbók formájában. A születéskor 20 babafoga van, amelyek az élet első néhány évében bújnak elő, míg az ínyek alatt kifejlődnek a maradandó fogak. Részben a fejlődő csontoknak és a hosszabbodó végtagoknak köszönhető, hogy a magzat súlya ekkorra kb. 2,5 gramm, hossza pedig 2-3 cm.

11.hét: A magzat szíve már hetek óta ver, de csak nemrég vált hallhatóvá, így az orvos, illetve a szülésznő meghallgathatja azt speciális Doppler hallgató készülékkel. A magzat szíve kétszer olyan gyorsan ver, mint az anyáé, percenként 120-140-et dobban. Az elmúlt néhány hét során a magzat testén finom bőrréteg jelent meg. Most kialakul az a specializálódott réteg, amelyből később kifejlődnek az ujj- és lábujj körmök. Hosszúsága már 5 cm felett van. A magzat feje egyedül majdnem a test hosszának felét teszi ki, ebből is látható, milyen gyorsan nő az agy. A magzat a védelmet nyújtó magzatvízben lebeg; lenyeli, feldolgozza, és kiüríti ezt a folyadékot. A köldökzsinór a méhlepényhez kapcsolódik, és biztosítja a magzat számára szükséges, összes tápanyagot.

12.hét:Ezen a héten a körömágyakból megindul a valódi körmök növekedése, amely folytatódik a születésig. Sok baba születik hosszú körömmel, amelyet a születés után rögtön le kell vágni. A magzat fejlődése szempontjából a valóban kritikus időszak nemsokára lezárul. Ennek a hétnek a végére az új testrészek kialakításának monumentális feladata véget ér. Minden a helyére került, az apró ujjaktól a lábujjakig. Már a nemi szervek is kifejlődtek, habár még túl korán van ahhoz, hogy az ultrahang képből megállapítható legyen, hogy fiú vagy lány.Erre a hétre kialakultak és lezáródtak a szemhéjak. Egészen a második harmad végéig így is maradnak. Ezen a héten a magzat kb. 10 gramm, és kb. 6 cm.

MÁSODIK TRIMESZTER:

13.hét:A magzat túl van az összes kritikus teststruktúra kialakításán.

14.hét:A magzat már tudja nyitni és csukni a száját, és most kezdi gyakorolni a nyelő és szopó mozdulatokat. Megkezdődik az arcizmok használata is. A garat, légcső, gége és a hangszalagok mind a helyükön vannak. Természetesen a hangszalagok még nem képesek hangok kiadására, mivel a magzat folyadékban lebeg. Mostanra a szemek elfoglalták megfelelő helyüket az arc felső részén, a fülek pedig a nyakról a fej két oldalára vándoroltak. Az állkapcsok már készen állnak egy ideje, a szájpadlás pedig éppen "záródik" előlről hátrafelé.

15.hét: Lehetséges, hogy kisarjad valamennyi haj is, habár ez néhány hétig még nem törvényszerű. Természetesen ez nem garancia arra, hogy a baba teljes fejét haj fedi születésekor; vannak csecsemők, akik a születés után több hónapig kopaszok maradnak. Emellett, a magzat teljes testén különösen finom, puha szőrzet jelenik meg, amelynek neve lanugo. Ez a pelyhes szőrzet, amely védi az érzékeny bőrt a magzatvíztől általában eltűnik a születés előtt vagy után. Lehetséges, hogy a magzat már rugdos is, azonban az anyuka valószínűleg még nem érzi ezt.

16.hét: Valamikor a mostani időpont és a 20. hét között lehet, hogy megérzi az első mozgást az anya. A magzat mozog,emelgeti a fejét és fel akar ülni.

17.hét: Ezen a héten a magzat kezd kissé meghízni. A felszedett zsír, más néven zsírszövet segít a testhő termelésében és megtartásában. A zsírszövet az anyagcsere szempontjából is fontos, mivel kiváló energiaforrás. Ezidőtájt a magzat hatalmasat nő-hosszúsága akár 17 cm is lehet, súlya pedig majdnem 140 gramm. Ha lány lesz, egy speciális szövetcsoportból kifejlődik a méh és a hüvely. Ha fiú, ugyanezek a szövetek más alakot öltenek: a hímvessző már kialakult, és a prosztata kifejlődése is megkezdődött. Az egy hónappal ezelőtt kialakult tesztoszteron kiválasztó sejtek kulcsszerepet játszanak ennek a fejlődésnek az összehangolásában.

18.hét: Ebben az időszakban alakul ki a magzat újlenyomata.

19.hét: Ha lány lesz, a szaporító rendszer már elkészült. A hüvely, méh, és a petevezetékek a helyükön vannak, a petefészkekben pedig több mint 6 millió primitív petesejt található. A baba születésekor ez a szám 1 millióra csökken, ennyi petesejt áll rendelkezésére élete végéig. Ezidőtájt a bőr krémes anyagot kezd termelni. Ez az úgynevezett vernix caseosa (magzatmáz), amelyet a bőr által kiválasztott olajok, a halott sejtek, illetve a testet befedő finom szőrzet, a lanugo alkot. Ez a viaszos bevonat védi a magzatot a magzatvízben történő lebegés közben őt érő hatásoktól. A magzatmáz nagy része eltűnik a szülés előtt, kivéve, ha a baba korábban születik. A koraszülött babákat a születéskor gyakran még nagy mennyiségű magzatmáz fedi. Még az időre születő babák bőrredőiben is található kis mennyiségű magzatmáz.

20.hét:ezen a héten a baba csuklik,rugdos.

21.hét: A magzat alvása és ébrenléte már mutat némi rendszert. Az ultrahangon látható, hogy már a születendő babáknak is van kedvenc alvási pozíciójuk. A magzat súlya 300-350 gramm között, hossza pedig mintegy 23 cm.

22.hét:A körmök már teljesen befedik az ujjak hegyét, Habár a magzat most már hosszabb, mint 24 cm, még mindig nem több kb. 370 gramm-nál (13 unciá-nál). Ezen a ponton testzsírszázaléka csupán 1. Ettől kezdve azonban újabb zsírrétegeket épít, amelyek segítenek számára a testhő előállításában és megtartásában. A magzaton lerakódó zsír sok mindenben hasonlít a várandósság során az anyára rakódó zsírhoz. Neve barna zsír, és bármikor energiává alakul, hogy biztosítsa mindkettőjük nyugalmát.

23.hét: Most, hogy a fülcsontok megkeményedtek, a baba már hallja teljesen a mama hangját. A sós folyadék melegen tartja, megvédi a fertőzésektől, és kellő felhajtóerővel rendelkezik ahhoz, hogy a baba gyakorlatoztassa benne fejlődő testét. Ebben a pillanatban a magzatburokban kb. fél liter folyadék található, amely három-négy óránként felfrissül.

24.hét: Alighogy az anya elhelyezkedik az alváshoz, már kezdi is a mozgást. A magzat, a 24. és 28. hét között a legaktívabb. Ezt követően nem lesz elég helye.

25.hét: Megkezdődik az apró erek, más néven kapillárisok fejlődése, a bőr ettől rózsaszínessé válik. Kialakulnak az agykéreg rétegei. A folyamat javarészt még mindig a sokkal korábban kifejlődött agyterületek irányítása alatt áll.

HARMADIK TRIMESZTER:

26.hét:A magzat orrlyukai kezdenek kinyílni, amely lehetővé teszi számára a légzés gyakorlását izmai és tüdeje használatával. Természetesen nem tud levegőt beszívni, helyette a magzatvizet „szívja be” és „fújja ki.” Vannak babák,akik az újjukat szopják a méhben. A szopás csak az egyike annak a 70-nél is több reflexnek, amivel babája születik.

27.hét: Miután több mint négy hónapig zárva volt, a magzat szemhéja újra kinyílik. A fényt és az árnyékot már megkülönbözteti. Ezen a héten, ha éles fénnyel világítja meg az anya a hasát, kinyitja a szemeit, és elfordul a fénytől.

28.hét: Agyhullámai kezdenek különbözni alvás közben. Ezek az alvási ciklusok egyre kivehetőbbé és elkülöníthetőbbé válnak, amint közeledik a születés ideje. Ez egy kritikus időszak a baba tüdejének fejlődésében. Mindkét tüdőlebenyben fejlődnek az erek. A baba első lélegzetvételekor tüdeje felveszi az oxigént, majd az erekbe küldi azt, amelyek körbeáramoltatják testében az oxigénnel telt vért. A magzat szintén csak most kezd felületaktív anyagokat termelni, amelyek megakadályozzák a tüdejében található léghólyagok összetapadását. Ezek az anyagok teszik lehetővé a születés utáni megfelelő légzést. A légutak szintén fejlődnek, egyre kisebb ágakra bomlanak.

29.hét: Az agyfejlődés eléri azt a pontot, ahol már segíteni tudja a testhőmérséklet szabályozást. Emellett, tovább folytatódik az agy idegsejtjeinek fejlődése. A babának már szempillái is vannak.

30.hét:Eddig az agy felszíne sima volt, de ezen a héten az agy kezdi kialakítani jellegzetesen ráncos megjelenését. =)

31.hét: A baba mozdulatai kezdenek kevésbé véletlenszerűvé, szervezettebbé válni; emellett, a méhben már nincs annyi hely, mint néhány héttel ezelőtt.

32.hét: a legtöbb baba befordul a fejfekvéses, vagy függőleges pozícióba erre a hétre. Ideális esetben így marad a születésig. A folyadék mennyisége csökken.

33.hét: A hatalmas agyfejlődés következtében a baba fejkörfogata majdnem 1,3 cm-rel nőtt ezen a héten.

34.hét:A baba egyre ritkábban mozog, elsősorban azért, mert nincs helye.

35.hét:A baba felveszi az anya testéből ( kulcsfontosságú ásványi anyag), és létrehozza saját teste vasraktárait, főként vörösvérsejtek formájában.

36.hét:Mindent hall a baba,főleg az anya hangját szereti,sokszor ilyenkor kezdenek zenéket „hallgattatni” a babákkal,vagy mesélnek nekik.

37.hét: Már hosszabb, mint 50 cm, súlya pedig 2,7-3 Kg között van, megközelítve végleges születési súlyát. Az agy, illetve a koponya fejlődése folytatódik. A baba lejjebb helyezkedik a medencébe (ezzel is megkönnyítve a könnyebb születést).

38.hét: A baba most már kihordottnak számít, habár a szülés hivatalos időpontja még két hét. A baba ekkora elveszti majdnem az összes magzatmázat.

39.hét: A baba tüdeje tovább fejlődik, egészen a születésig. Jelenleg a tüdő még mindig keményen dolgozik a szurfaktáns nevű felületaktív anyag előállításán, amely az első lélegzetvételkor segít megelőzni a sok léghólyag összetapadását.

40.hét:Már bármikor megszülethet a baba,ha nem születik meg a kiírt időre,az azután következő 10-14.napon beindíthatják a szülést.